**DOM ZDRAVLJA KARLOVAČKE ŽUPANIJE**

**UPRAVNO VIJEĆE**

**Z A P I S N I K**

**sa 5. sjednice Upravnog vijeća**

**Doma zdravlja Karlovačke županije održane**

**dana 7. veljače 2025. godine**

**Karlovac, veljača 2025.**

**DOM ZDRAVLJA KARLOVAČKE ŽUPANIJE**

**KARLOVAC**

**Dr. Vladka Mačeka 48**

**UPRAVNO VIJEĆE**

**Broj: : 12-113/2-25**

**Karlovac, 7. veljače 2025. godine**

**Z A P I S N I K**

sa **5. sjednice** Upravnog vijeća Doma zdravlja Karlovačke županije održane dana 7. veljače 2025. godine (petak) s početkom u 16.30 sati.

Poziv s materijalima za 5. sjednicu Upravnog vijeća Doma zdravlja Karlovac dostavljen je članovima Upravnog vijeća dana 3. i 4. veljače 2025. godine putem e-pošte.

NAZOČNI: Marin Požega, mag. oec., predsjednik, Oliver Budimir, mag. ing. sec., član, Zlatko Grčić, dipl. ing. prom., član, Sanja Brleković, dr. med. spec., članica, Domagoj Modrušan, dr. med. dent., član.

NISU NAZOČNI: nema

OSTALI NAZOČNI: Marija Jelkovac, dip. iur. ravnateljica, Andreja Jurković, dipl. iur., voditeljica Odjela za pravno kadrovske i opće poslove, Maja Pavletić, struč. spec. posl. upravljanja, voditeljica Odsjeka za računovodstvo.

Predsjednik Upravnog vijeća pozdravlja sve nazočne, konstatira kvorum te predlaže sljedeći

D N E V N I R E D

1. Usvajanje Zapisnika sa 4. sjednice Upravnog vijeća Doma zdravlja Karlovačke županije
2. Usvajanje Izvješća o financijskom poslovanju Doma zdravlja Karlovačke županije za mjesec listopad, studeni i prosinac 2024. godine
3. Usvajanje Izvješća o poslovanju Doma zdravlja Karlovačke županije za razdoblje siječanj - prosinac 2024. godine
4. Usvajanje Izvješća o izvršenom popisu (inventuri) sa stanjem na dan 31. prosinac 2024. godine
5. Usvajanje Izvješća o izvršenju Programa rada i razvoja Doma zdravlja Karlovačke županije za 2024. godinu

1. Usvajanje Izvješća o provedbi Plana i programa mjera zaštite na radu zaštite od požara, zaštite okoliša i ionizirajućeg zračenja Doma zdravlja Karlovačke županije za 2024. godinu

1. Obavijest osnivaču o financijskom rezultatu poslovanja Doma zdravlja Karlovačke županije za razdoblje siječanj do prosinac 2024. godine
2. Donošenje Programa rada i razvoja Doma zdravlja Karlovačke županije za 2025. godinu

1. Donošenje Odluke o zakupu poslovnog prostora Doma zdravlja Karlovačke županije
2. Utvrđivanje potrebe zapošljavanja
3. Ovlaštenje ravnateljici Doma zdravlja Karlovačke županije za sklapanje ugovora o pružanju primarne i specijalističko-konzilijarne zdravstvene zaštite u 2025. godini s Hrvatskim zavodom za zdravstveno osiguranje
4. Usvajanje Plana nabave Doma zdravlja Karlovačke županije za 2025. godinu
5. Suglasnost za provedbu postupaka javne nabave za predmete nabave Zubarski potrošni materijal, Medicinski potrošnji materijal i Usluge održavanja i popravka programske podrške

1. Imenovanje zamjenika ravnatelja Doma zdravlja Karlovačke županije
2. Donošenje Odluke o izmjenama Odluke o osnivanju i imenovanju Povjerenstva za izbor specijalizanata

1. Donošenje Odluke o osnivanju i imenovanju Povjerenstva za izbor specijalizanata iz obiteljske medicine
2. Odluka o odobrenju korištenja službenog vozila zaposlenici Doma zdravlja Karlovačke županije
3. Različito.

Predloženi Dnevni red je s pet glasova ZA usvojen.

**Točka 1.**

Zapisnik sa 4. sjednice Upravnog vijeća Doma zdravlja Karlovačke županije dostavljen je članovima Upravnog vijeća u prilogu Poziva te su članovi Upravnog vijeća bez primjedbi jednoglasno s pet glasova ZA temeljem čl. 22. Poslovnika o radu Upravnog vijeća donijeli sljedeću

O D L U K U

Članak 1.

Usvaja se Zapisnik sa 4. sjednice Upravnog vijeća Doma zdravlja Karlovačke županije održane dana 24. prosinca 2024. godine.

Članak 2.

Ova Odluka stupa na snagu danom donošenja.

**Točka 2.**

Predsjednik Upravnog vijeća Marin Požega, mag. oec., daje riječ ravnateljici Doma zdravlja Mariji Jelkovac, dipl. iur., koja ukratko prezentira Izvješća o financijskom poslovanju Doma zdravlja Karlovačke županije za mjesec listopad, studeni i prosinac 2024. godine dostavljena članovima u prilogu Poziva za 5. sjednicu Upravnog vijeća.

Maja Pavletić, struč. spec. posl. upravljanja, voditeljica Odsjeka za računovodstvo iznosi da je preneseno 431.082,56 eura manjka prihoda i primitaka, ali je za 2024. godinu višak prihoda iznosio 214.762,40 eura viška, tako da će se manjak u iznosu od 216.320,16 eura prenijeti u sljedeće razdoblje. Voditeljica Odsjeka za računovodstvo navodi da je stanje u bilanci nepravilno zbog jedne organizacijske jedinice – Vojnić gdje su uočene nepravilnosti od 2017. godine, jer prije tog razdoblja nije izvršila uvid, ali da su financijski izvještaji predani u roku do 31.01.2025. godine. Nadalje iznosi da je za plaće iz Proračuna planirana pomoć u iznosu od 800.000,00 eura pa se stoga ne bi donosio sukcesivni plan.

Ravnateljica iznosi da su neke stvari ispravljene, ali ne sve, tako da je nakon konzultacija s osnivačem predložila angažiranje nezavisnog revizora da izda mišljenje kako bi se izvršili ispravci. Ravnateljica zaključuje da djelatnici OJ Vojnić ne bi mogli samostalno raditi taj posao.

Predsjednik Upravnog vijeća otvara raspravu, ali kako rasprave nije bilo, Upravno vijeće je na temelju članka 84. Zakona o zdravstvenoj zaštiti (NN br. 100/18., 125/19., 147/20., 119/22., 156/22., 33/23. i 36/24.), članka 19. Statuta Doma zdravlja Karlovac te članaka 4. i 25. Poslovnika o radu Upravnog vijeća Doma zdravlja Karlovačke županije, jednoglasno s pet glasova ZA donijelo sljedeću

 O D L U K U

Članak 1.

Usvajaju se Izvješća o financijskom poslovanju Doma zdravlja Karlovačke županije za mjesec listopad, studeni i prosinac 2024. godine koja se nalaze u prilogu ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 3.**

Predsjednik Upravnog vijeća daje riječ ravnateljici Doma zdravlja koja ukratko prezentira Izvješće o poslovanju Doma zdravlja Karlovačke županije za razdoblje siječanj - prosinac 2024. godine s Bilješkama koje je dostavljeno članovima Upravnog vijeća u prilogu Poziva.

Predsjednik Upravnog vijeća otvara raspravu, ali kako rasprave nije bilo Upravno vijeće je na temelju članka 84. Zakona o zdravstvenoj zaštiti (NN br. 100/18., 125/19., 147/20., 119/22., 156/22., 33/23. i 36/24.), članka 19. Statuta Doma zdravlja Karlovac te članaka 4. i 25. Poslovnika o radu Upravnog vijeća Doma zdravlja Karlovačke županije, jednoglasno s pet glasova ZA donijelo sljedeću

O D L U K U

Članak 1.

Usvaja se Izvješće o poslovanju Doma zdravlja Karlovačke županije za razdoblje siječanj do prosinac 2024. godine koje se nalazi u prilogu ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 4.**

Predsjednik Upravnog vijeća daje riječ ravnateljici Doma zdravlja koja ukratko prezentira Izvješće o izvršenom popisu (inventuri) Doma zdravlja Karlovačke županije sa stanjem na dan 31. prosinac 2024. godine koje je dostavljeno članovima Upravnog vijeća u prilogu Poziva za 5. sjednicu Upravnog vijeća.

Predsjednik Upravnog vijeća otvara raspravu.

Kako rasprave nije bilo, Upravno vijeće je na temelju čl. 84. Zakona o zdravstvenoj zaštiti (NN br. 100/18., 125/19., 147/20., 119/22., 156/22., 33/23. i 36/24.), članka 19. Statuta Doma zdravlja Karlovac te članaka 4. i 25. Poslovnika o radu Upravnog vijeća Doma zdravlja Karlovačke županije

jednoglasno s pet glasova ZA donijelo sljedeću

O D L U K U

Članak 1.

Usvaja se Izvješće o izvršenom popisu (inventuri) Doma zdravlja Karlovačke županije sa stanjem na dan 31. prosinac 2024. godine, koje se nalazi u prilogu ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 5.**

Predsjednik Upravnog vijeća daje riječ ravnateljici Doma zdravlja koja ukratko prezentira Izvješće o provedbi Programa rada i razvoja Doma zdravlja Karlovačke županije za 2024. godinu.

Predsjednik Upravnog vijeća otvara raspravu.

Kako rasprave nije bilo, Upravno vijeće je na temelju čl. 84. Zakona o zdravstvenoj zaštiti (NN br. 100/18., 125/19., 147/20., 119/22., 156/22., 33/23. i 36/24.), članka 19. Statuta Doma zdravlja Karlovac te članaka 4. i 25. Poslovnika o radu Upravnog vijeća Doma zdravlja Karlovačke županije

jednoglasno s pet glasova ZA donijelo sljedeću

O D L U K U

Članak 1.

Usvaja se Izvješće o provedbi Programa rada i razvoja Doma zdravlja Karlovačke županije za 2024. godinu, koje se nalazi u prilogu ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 6.**

Predsjednik Upravnog vijeća daje riječ ravnateljici Doma zdravlja koja iznosi da je Plan i program mjera zaštite na radu, zaštite od požara, zaštite okoliša i ionizirajućeg zračenja za 2024. godinu proveden po organizacijskim jedinicama, ali na različite načine s obzirom da neke imaju angažirane vanjske stručnjake.

Predsjednik Upravnog vijeća otvara raspravu.

Kako rasprave nije bilo, Upravno vijeće je na temelju članka 19. Statuta te članaka 4. i 25. Poslovnika o radu Upravnog vijeća Doma zdravlja Karlovačke županije jednoglasno s pet glasova ZA donijelo sljedeću

O D L U K U

Članak 1.

Usvaja se Izvješće o provedbi Plana i programa mjera zaštite na radu, zaštite od požara, zaštite okoliša i ionizirajućeg zračenja Doma zdravlja Karlovačke županije za 2024. godinu, koje se nalazi u privitku ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 7.**

Predsjednik Upravnog vijeća daje riječ ravnateljici Doma zdravlja koja iznosi da sukladno odredbama Zakona o zdravstvenoj zaštiti i Statuta Doma zdravlja Karlovac, Upravno vijeće Doma zdravlja u slučaju gubitka u poslovanju Doma zdravlja bez odgađanja obavještava osnivača.

Stoga se predlaže donošenje Odluke kao u materijalima dostavljenim uz Poziv za 5. sjednicu.

Predsjednik Upravnog vijeća otvara raspravu.

Kako rasprave nije bilo, Upravno vijeće je na temelju članka 84. Zakona o zdravstvenoj zaštiti (NN br. 100/18, 125/19, 147/20,[119/22](https://www.zakon.hr/cms.htm?id=54058), [156/22](https://www.zakon.hr/cms.htm?id=55165), [33/23](https://www.zakon.hr/cms.htm?id=56404) i 36/24) čl. 19. st. 1. alineja 7. Statuta Doma zdravlja Karlovac te članaka 4. i 25. Poslovnika o radu Upravnog vijeća Doma zdravlja Karlovačke županije jednoglasno s pet glasova ZA donijelo sljedeću

O D L U K U

Članak 1.

Upravno vijeće Doma zdravlja Karlovačke županije obavještava osnivača Karlovačku županiju o financijskom rezultatu poslovanja. Dom zdravlja Karlovačke županije za razdoblje siječanj do prosinac 2024. godine iskazuje višak prihoda i primitaka u iznosu od 214.762,40 EUR dok je preneseni manjak prihoda iznosio 431.082,56 EUR. Ukupan manjak prihoda za pokriće u sljedećem razdoblju iznosi 216.320,16 EUR.

Članak 2.

Sastavni dio ove Odluke čini Izvješće o pokazateljima financijskog poslovanja Doma zdravlja Karlovac za razdoblje siječanj do prosinac 2024. godine i financijski izvještaji za 2024.godinu.

Članak 3.

Ova Odluka stupa na snagu danom donošenja.

**Točka 8.**

Predsjednik Upravnog vijeća daje riječ ravnateljici Doma zdravlja koja ukratko prezentira Program rada i razvoja Doma zdravlja Karlovačke županije za 2025. godinu dostavljen članovima Upravnog vijeća u prilogu Poziva za 5. sjednicu.

Predsjednik Upravnog vijeća otvara raspravu.

Kako rasprave nije bilo, Upravno vijeće je na temelju članka 84. Zakona o zdravstvenoj zaštiti (NN br. 100/18, 125/19, 147/20,[119/22](https://www.zakon.hr/cms.htm?id=54058), [156/22](https://www.zakon.hr/cms.htm?id=55165), [33/23](https://www.zakon.hr/cms.htm?id=56404) i 36/24) čl. 19. i 25. Statuta Doma zdravlja Karlovac te članaka 4. i 25. Poslovnika o radu Upravnog vijeća Doma zdravlja Karlovačke županije jednoglasno s pet glasova ZA donijelo sljedeću

O D L U K U

Članak 1.

Donosi se Program rada i razvoja Doma zdravlja Karlovačke županije za 2025. godinu koji se nalazi u prilogu ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 9.**

Predsjednik Upravnog vijeća daje riječ ravnateljici Doma zdravlja koja iznosi da je radnica Sanja Marijan, dr. med., podnijela 28.10.2024. godine ponovljeni Zahtjev za donošenje Odluke o zakupu poslovnog prostora sukladno članku 268. Zakona o zdravstvenoj zaštiti te predlaže donošenje predmetne Odluke kojom se stavlja izvan snage Odluka Upravnog vijeća Doma zdravlja Karlovac od 21.12.2023. godine kojom je odbijen Zahtjev imenovane za zakup poslovnog prostora.

Također predlaže donošenje Odluke kojom se Sanji Marijan, dr. med., daje u zakup poslovni prostor

s obzirom da imenovana ispunjava sve zakonom i Odlukom Županijske skupštine Karlovačke županije propisane uvjete.

Predsjednik Upravnog vijeća otvara raspravu.

Kako rasprave nije bilo, Upravno vijeće je na temelju članka 268 st. 4. Zakona o zdravstvenoj zaštiti (NN br. 100/18, 125/19, 147/20,[119/22](https://www.zakon.hr/cms.htm?id=54058), [156/22](https://www.zakon.hr/cms.htm?id=55165), [33/23](https://www.zakon.hr/cms.htm?id=56404) i 36/24), točke IV Odluke o broju ordinacija koje će djelatnost obavljati u okviru domova zdravlja kojima je osnivač Karlovačka županija (Glasnik Karlovačke županije, broj 26a/19), čl. 19. Statuta te članaka 4. i 25. Poslovnika o radu Upravnog vijeća Doma zdravlja Karlovačke županije, jednoglasno s pet glasova ZA donijelo sljedeće odluke:

O D L U K A

Članak 1.

Stavlja se izvan snage Odluka Upravnog vijeća Doma zdravlja Karlovac, Broj: 12-2143/2-23 od 21. prosinca 2023. godine kojom je odbijen Zahtjev radnice Sanje Marijan, dr. med., za zakup poslovnog prostora na adresi Izidora Kršnjavog 1, Karlovac, za obavljanje djelatnosti obiteljske/opće medicine u mreži javnozdravstvene službe, koju u istom prostoru obavlja u Domu zdravlja Karlovac.

Članak 2.

Ova Odluka stupa na snagu danom donošenja.

O D L U K A

Članak 1.

Radnici Sanji Marijan, dr. med., iz Karlovca, Antuna Gustava Matoša 46A, OIB 78279162403, daje se u zakup poslovni prostor na adresi Izidora Kršnjavog 1, Karlovac, ukupne površine 40,45 m2, za obavljanje djelatnosti obiteljske/opće medicine u mreži javnozdravstvene službe, koju je u istom prostoru u smjenskom radu do sada obavljala u Domu zdravlja Karlovačke županije.

Članak 2.

Temeljem ove Odluke s imenovanom će se sklopiti Ugovor o zakupu poslovnog prostora sukladno kriterijima iz Odluke Županijske skupštine Karlovačke županije o kriterijima za određivanje zakupnine za poslovni prostor u kojem se obavlja zdravstvena djelatnost, KLASA: 024-02/24-02/7, URBROJ: 2133-01-01/01-24-13 od 19.04.2024. godine (Glasnik Karlovačke županije, broj 16c/24).

Članak 3.

Na ovu Odluku suglasnost daje Županijska skupština Karlovačke županije.

Članak 4.

Ova Odluka stupa na snagu danom donošenja, a primjenjuje se po dobivenoj suglasnosti Županijske skupštine Karlovačke županije.

**O b r a z l o ž e n j e**

Radnica Sanja Marijan, dr. med., podnijela Upravnom vijeću 28.10.2024. godine temeljem članka 268. Zakona o zdravstvenoj zaštiti (NN br. 100/18, 125/19, 147/20,[119/22](https://www.zakon.hr/cms.htm?id=54058), [156/22](https://www.zakon.hr/cms.htm?id=55165), [33/23](https://www.zakon.hr/cms.htm?id=56404) i 36/24) Zahtjev za donošenje Odluke o zakupu poslovnog prostora iz članka 1. ove Odluke, a radi obavljanja djelatnosti u privatnoj praksi u ordinaciji.

U provedenom postupku utvrđeno je da imenovana radnica ispunjava opće uvjete iz točke V. Odluke o broju ordinacija koje će djelatnost obavljati u okviru domova zdravlja kojima je osnivač Karlovačka županija (Glasnik Karlovačke županije, broj 26a/19), a temeljem točke VI. ostvaruje 40 bodova.

Sukladno članku 268. stavku 7. Zakona o zdravstvenoj zaštiti (NN br. 100/18, 125/19, 147/20,[119/22](https://www.zakon.hr/cms.htm?id=54058), [156/22](https://www.zakon.hr/cms.htm?id=55165), [33/23](https://www.zakon.hr/cms.htm?id=56404) i 36/24) ova Odluka se dostavlja na suglasnost Županijskoj skupštini Karlovačke županije.

Slijedom navedenog odlučeno je kao u izreci ove Odluke.

**Točka 10.**

Predsjednik Upravnog vijeća daje riječ ravnateljici Doma zdravlja koja prezentira predloženu Odluku o utvrđivanju potrebe zapošljavanja kao u materijalima dostavljenim uz Poziv za 5. sjednicu.

Predsjednik Upravnog vijeća otvara raspravu.

Kako rasprave nije bilo, Upravno vijeće je na temelju Odluke vlade Republike Hrvatske o zabrani novog zapošljavanja službenika i namještenika u javnim službama (NN br. 35/2022) i čl. 19. Statuta Doma zdravlja Karlovac te članaka 4. i 25. Poslovnika o radu Upravnog vijeća Doma zdravlja Karlovačke županije, jednoglasno s pet glasova ZA donijelo sljedeću

O D L U K U

Članak 1.

Utvrđuje se potreba zapošljavanja:

1. jednog doktora/ice doktora/ice medicine ili doktora/ice medicine specijalista opće/obiteljske medicine na neodređeno vrijeme za rad u ordinaciji obiteljske/opće medicine, na lokaciji Lasinska cesta 19, Lasinja.

2. jednog doktora/ice medicine, specijalista ginekologije i opstetricije na određeno vrijeme za rad u djelatnosti zdravstvene zaštite žena „tim bez nositelja“, na lokaciji Ozalj, Kolodvorska 2

3. jednog doktora/ice medicine, na neodređeno vrijeme, za rad u ordinaciji obiteljske/opće medicine na lokaciji Ozalj, Kolodvorska 2,

4. jednog prvostupnika/ce fizioterapije na određeno vrijeme za rad u djelatnosti zdravstvenog turizma, na lokaciji Ozalj, Kolodvorska 2.

Članak 2.

Ova Odluka stupa na snagu danom donošenja.

**Točka 11.**

Predsjednik Upravnog vijeća daje riječ ravnateljici Doma zdravlja koja iznosi da Dom zdravlja Karlovačke županije obavlja zdravstvenu djelatnost temeljem sklopljenih ugovora s Hrvatskim zavodom za zdravstveno osiguranje o pružanju primarne zdravstvene zaštite i specijalističko-konzilijarne zdravstvene zaštite, stoga se predlaže donošenje predmetne Odluke.

Predsjednik Upravnog vijeća otvara raspravu.

Kako rasprave nije bilo, Upravno vijeće je na temelju čl. 19. Statuta i članaka 4. i 25. Poslovnika o radu Upravnog vijeća Doma zdravlja Karlovačke županije, jednoglasno s pet glasova ZA donijelo sljedeću

O D L U K U

Članak 1.

Daje se ovlaštenje Mariji Jelkovac, dipl. iur., ravnateljici Doma zdravlja Karlovačke županije za sklapanje ugovora o pružanju primarne zdravstvene zaštite i specijalističko-konzilijarne zdravstvene zaštite za 2025. godinu s Hrvatskim zavodom za zdravstveno osiguranje.

Članak 2.

Ova Odluka stupa na snagu danom donošenja.

**Točka 12.**

Predsjednik Upravnog vijeća daje riječ ravnateljici Doma zdravlja koja ukratko prezentira Plan nabave

Doma zdravlja Karlovačke županije za 2025. godinu. Iznosi kao u materijalima dostavljenim uz Poziv za 5. sjednicu Upravnog vijeća da je člankom 19. Statuta utvrđeno da Upravno vijeće Doma zdravlja Karlovac odlučuje o stjecanju, raspolaganju i otuđivanju imovine te nabavi roba, radova i usluga čija pojedinačna vrijednost prelazi 200.000,00 kuna odnosno 26.544,56 eura bez PDV-a pa do 500.000,00 kuna odnosno 66.361,40 eura bez PDV-a, a preko iznosa od 500.000,00 kuna odnosno 66.361,40 eura bez PDV-a, uz suglasnost osnivača. Slijedom navedenog predlaže se donošenje predmetne Odluke.

Predsjednik Upravnog vijeća otvara raspravu.

Kako rasprave nije bilo, Upravno vijeće je na temelju čl. 19. Statuta i članaka 4. i 25. Poslovnika o radu Upravnog vijeća Doma zdravlja Karlovačke županije, jednoglasno s pet glasova ZA donijelo sljedeću

O D L U K U

Članak 1.

Usvaja se Plan nabave Doma zdravlja Karlovačke županije za 2025. godinu koji se nalazi u prilogu ove Odluke i čini njezin sastavni dio.

Članak 2.

Daje se suglasnost ravnateljici Doma zdravlja Karlovačke županije Mariji Jelkovac, dipl. iur., za provedbu postupaka javne nabave za predmete nabave čija pojedinačna vrijednost prelazi 26.544,56 eura bez PDV-a pa do 66.361,40 eura bez PDV-a, iz Plana nabave Doma zdravlja Karlovačke županije za 2025. godinu te po provedbi istih za zaključivanje ugovora o javnoj nabavi.

Članak 3.

Ova Odluka stupa na snagu danom donošenja.

**Točka 13.**

Predsjednik Upravnog vijeća daje riječ ravnateljici Doma zdravlja koja iznosi da je za provedbu javne nabave za navedena tri predmeta nabave potrebna suglasnost osnivača, stoga se predlaže donošenje Odluke koja će se uputiti na suglasnost osnivaču.

Predsjednik Upravnog vijeća otvara raspravu.

Kako rasprave nije bilo, Upravno vijeće je na temelju čl. 19. Statuta i članaka 4. i 25. Poslovnika o radu Upravnog vijeća Doma zdravlja Karlovačke županije, jednoglasno s pet glasova ZA donijelo sljedeću

O D L U K U

Članak 1.

Daje se prethodna suglasnost Domu zdravlja Karlovačke županije za provedbu postupaka javne nabave za sljedeće predmete nabave sukladno Planu nabave Doma zdravlja Karlovačke županije za 2025. godinu:

- predmet nabave Zubarski potrošni materijal, ev. broj nabave 31/2025, procijenjene vrijednosti 78.800,00 eura, otvoreni postupak

- predmet nabave Medicinski potrošni materijal, ev. broj nabave 33/2025, procijenjene vrijednosti

75.600,00 eura, otvoreni postupak

- predmet nabave Usluge održavanja i popravka programske podrške, ev. broj nabave 36/2025, procijenjene vrijednosti 75.100,00 eura, pregovarački postupak bez prethodne objave.

Članak 2.

Daje se prethodna suglasnost ravnateljici Doma zdravlja Karlovačke županije za provedbu postupka javne nabave za predmete nabave iz članka 1. ove Odluke te po provedi istog, za zaključivanje ugovora o javnoj nabavi.

Članak 3.

Ova Odluka stupa na snagu danom donošenja te se upućuje na suglasnost osnivaču – Karlovačkoj županiji.

**Točka 14.**

Predsjednik Upravnog vijeća daje riječ ravnateljici Doma zdravlja koja za zamjenika ravnateljice Doma zdravlja predlaže Sanju Brleković, dr. med. spec., budući da je Snježana Šlat, dr. med. spec. zatražila razrješenje obnašanja dužnosti zamjenice v.d. ravnateljice. Sanja Brleković, dr. med. spec. će slijedom navedenog podnijeti ostavku na dužnost člana Upravnog vijeća Doma zdravlja.

Predsjednik Upravnog vijeća otvara raspravu.

Kako rasprave nije bilo, Upravno vijeće je na temelju čl. 85. st. 8. Zakona o zdravstvenoj zaštiti (NN br. 100/18, 125/19, 147/20,[119/22](https://www.zakon.hr/cms.htm?id=54058), [156/22](https://www.zakon.hr/cms.htm?id=55165), [33/23](https://www.zakon.hr/cms.htm?id=56404) i 36/24), čl. 19. Statuta Doma zdravlja Karlovac i čl. 4. i 25. Poslovnika o radu Upravnog vijeća Doma zdravlja Karlovačke županije, jednoglasno s pet glasova ZA donijelo sljedeću

O D L U K U

Članak 1.

Za zamjenika ravnatelja Doma zdravlja Karlovačke županije imenuje se Sanja Brleković, dr. med. spec., na mandat od četiri godine koji počinje teći 8. veljače 2025. godine.

 Članak 2.

Snježana Šlat, dr. med. spec., razrješena je dužnosti zamjenice vršiteljice dužnosti ravnateljice Doma zdravlja Karlovačke županije s 31. prosincem 2024. godine sukladno trajanju obnašanja dužnosti vršiteljice dužnosti ravnateljice Doma zdravlja Karlovačke županije.

Članak 3.

Ova Odluka stupa na snagu danom donošenja.

**Točka 15.**

Predsjednik Upravnog vijeća daje riječ ravnateljici Doma zdravlja koja iznosi obrazloženje donošenja predložene Odluke o izmjenama Odluke o osnivanju i imenovanju Povjerenstva za izbor specijalizanata kao u materijalima dostavljenim uz Poziv za 5. sjednicu.

Predsjednik Upravnog vijeća otvara raspravu.

Kako rasprave nije bilo, Upravno vijeće je na temelju članka 4. stavka 2. Pravilnika o mjerilima za prijam specijalizanta (Narodne novine broj 83/2015), članka 19. Statuta Doma zdravlja Karlovac te članaka 4. i 25. Poslovnika o radu Upravnog vijeća Doma zdravlja Karlovačke županije, jednoglasno s pet glasova ZA donijelo sljedeću

Odluku o izmjenama Odluke o osnivanju i imenovanju

Povjerenstva za izbor specijalizanata

Članak 1.

U članku 1. Odluke o osnivanju i imenovanju Povjerenstva za izbor specijalizanata, Broj: 12-1565/24 od 29.10.2024. g. brišu se riječi: „obiteljske medicine“.

Članak 2.

U članku 2. Odluke brišu se riječi: „obiteljske medicine – 6 izvršitelja/ica“.

Članak 3.

Ova Odluka stupa na snagu danom donošenja.

**Točka 16.**

Predsjednik Upravnog vijeća daje riječ ravnateljici Doma zdravlja koja iznosi obrazloženje donošenja predložene Odluke o osnivanju i imenovanju Povjerenstva za izbor specijalizanata iz obiteljske medicine kao u materijalima dostavljenim uz Poziv za 5. sjednicu.

Predsjednik Upravnog vijeća otvara raspravu.

Kako rasprave nije bilo, Upravno vijeće je na temelju članka 4. stavka 2. Pravilnika o mjerilima za prijam specijalizanta (Narodne novine broj 83/2015), članka 19. Statuta Doma zdravlja Karlovac te članaka 4. i 25. Poslovnika o radu Upravnog vijeća Doma zdravlja Karlovačke županije, jednoglasno s pet glasova ZA donijelo sljedeću

O D L U K U

o osnivanju i imenovanju Povjerenstva za izbor specijalizanata iz obiteljske medicine

Članak 1.

Ovom Odlukom osniva se i imenuje Povjerenstvo za izbor specijalizanata iz obiteljske medicine.

Članak 2.

Povjerenstvo je savjetodavno tijelo Doma Zdravlja Karlovačke županije koje predlaže kandidata za specijalizaciju iz obiteljske medicine – 6 izvršitelja/ica.

Članak 3.

U Povjerenstvo za izbor specijalizanata imenuju se:

1. Snježana Šlat, dr. med. spec. obiteljske med., predsjednica

2. Marija Jelkovac, dipl. iur., članica

3. Ivanka Magdić, dipl. iur., članica

4. Nada Diković, dr. med. vet., članica

5. Andreja Jurković, dipl. iur., članica.

Članak 4.

Zadaća Povjerenstva iz čl. 3. ove Odluke proizlazi iz Pravilnika o mjerilima za prijam specijalizanata (Narodne novine broj 83/15), a povodom raspisivanja natječaja Doma zdravlja Karlovačke županije za upućivanje doktora medicine na specijalističko usavršavanje.

Povjerenstvo dostavlja ravnatelju/ici prijedlog kandidata za prijam na specijalizaciju na temelju provedenog bodovanja i razgovora pristupnika s Povjerenstvom sukladno članku 6. stavku 3. Pravilnika o mjerilima za prijam specijalizanata u roku od 15 dana od obavljenih razgovora s pristupnicima.

Članak 5.

Ova Odluka stupa na snagu danom donošenja.

**Točka 17.**

Predsjednik Upravnog vijeća daje riječ ravnateljici Doma zdravlja koja iznosi potrebu da se radnicama Doma zdravlja Karlovačke županije, Organizacijske jedinice Ozalj, VALENTINI ČAVLOVIĆ zaposlenoj na poslovima farmaceutske tehničarke i TANJI BREŽNI zaposlenoj na poslovima magistre medicinske biokemije odobri korištenje službenih vozila Doma zdravlja radi dolaska na posao i odlaska s posla te troškovi benzina, zbog pomanjkanja raspoloživih radnika na tržištu rada te deficitarnog zanimanja,

Predsjednik Upravnog vijeća otvara raspravu.

Kako rasprave nije bilo, Upravno vijeće je na temelju članka 84. Zakona o zdravstvenoj zaštiti (NN br. 100/18, 125/19, 147/20,[119/22](https://www.zakon.hr/cms.htm?id=54058), [156/22](https://www.zakon.hr/cms.htm?id=55165), [33/23](https://www.zakon.hr/cms.htm?id=56404) i 36/24) i članka 19. Statuta Doma zdravlja Karlovac te članaka 4. i 25. Poslovnika o radu Upravnog vijeća Doma zdravlja Karlovačke županije, jednoglasno s pet glasova ZA donijelo sljedeće odluke:

O D L U K A

Članak 1.

Radnici Doma zdravlja Karlovačke županije, Organizacijska jedinica Ozalj, VALENTINI ČAVLOVIĆ zaposlenoj na poslovima farmaceutske tehničarke od 22. srpnja 2024. godine Ljekarni Ozalj, na adresi Ozalj, Trg braće Radić 3, zbog pomanjkanja raspoloživih radnika na tržištu rada te deficitarnog zanimanja, odobrava se korištenje službenih vozila Doma zdravlja Karlovačke županije (Poslodavac) na relaciji Plaški – Ozalj - Plaški za dolazak na posao i odlazak s posla te troškovi benzina na relaciji Plaški – Ozalj – Plaški (86,43 km u jednom smjeru, oba smjera 172,86 km).

Članak 2.

Ova Odluka stupa na snagu sa danom potpisivanja Ugovora o radu s radnicom i u primjeni je do donošenja nove Odluke Upravnog vijeća Doma zdravlja Karlovačke županije kada će se razmotriti uvjeti i donijeti nova Odluka Upravnog vijeća. U slučaju da radnica u tijeku godine sama osigura prijevozno sredstvo, tada će se u svrhu ostvarivanja prava na naknadu troškova prijevoza dolaska na posao i odlaska s posla, ista obračunavati u skladu s člankom 75. Temeljnog kolektivnog ugovora za zaposlenike u javnim službama (NN br. 29/2024).

Članak 3.

Ova Odluka stupa na snagu danom donošenja.

O D L U K A

Članak 1.

Radnici Doma zdravlja Karlovačke županije, Organizacijska jedinica Ozalj, TANJI BREŽNI zaposlenoj na poslovima magistre medicinske biokemije od 27. siječnja 2025. godine u medicinsko – biokemijskom laboratoriju, na adresi Ozalj, Kolodvorska 2, zbog pomanjkanja raspoloživih radnika na tržištu rada te deficitarnog zanimanja, odobrava se korištenje službenog vozila Doma zdravlja Karlovačke županije (Poslodavac) na relaciji Zagreb – Ozalj – Zagreb za dolazak na posao i odlazak s posla te troškovi benzina na relaciji Zagreb – Ozalj – Zagreb (66,38 km u jednom smjeru, oba smjera 132,76 km).

Članak 2.

Ova Odluka stupa na snagu sa danom potpisivanja Ugovora o radu s radnicom i u primjeni je do nove Odluke Upravnog vijeća Doma zdravlja Karlovačke županije kada će se razmotriti uvjeti i donijeti nova Odluka UV. U slučaju da si radnica u tijeku godine sama osigura prijevozno sredstvo tada će se u svrhu ostvarivanja prava na naknadu troškova prijevoza dolaska na posao i odlaska s posla obračunavati u skladu s člankom 75. Temeljnog kolektivnog ugovora za zaposlenike u javnim službama (NN br. 29/2024).

Članak 3.

Ova Odluka stupa na snagu danom donošenja.

Po iscrpljenom Dnevnom redu rad sjednice završio je 7.2.2025. g. u 17.30 sati.

Zapisnik sastavila:

v.r. Andreja Jurković, dipl. iur.

 **PREDSJEDNIK UPRAVNOG VIJEĆA**

 **Marin Požega, mag. oec.**